20. februar 2023 kl. 14.00-15.30

**Møte i prosjektgruppe, gjenoppretting**

Til stede: Anne Kristine Børresen, Jan Frode Hatlen, Karl Erik Haug, David Bregaint, Andreas Dugstad Sanders, Espen Andresen, Pål Thonstad Sandvik

Forfall: Lars Asle Einarsen

Agenda med referat:

1. Status for evalueringen av gjenopprettingsarbeidet

Anbudet er fortsatt under arbeid, det vil bli lyst ut snart iht info fra Roar Tobro.

1. Status på arbeidet med å følge opp periodisk evaluering v/Jan Frode og Karl Erik
   1. Arbeidsgrupper

Det er nedsatt til sammen 6 arbeidsgrupper på tvers av instituttene, og arbeidet er i gang.

* 1. Felles studietur

Det har ikke vært kapasitet til å se på dette, og det er ikke realistisk å gjennomføre en studietur før til høsten.

1. Få innspill til utkast til skriftlig orientering til NTNUs styre i mai. Utkastet sendes ut i morgen

Utkastet ble diskutert i møtet, og alle innspill ble lagt inn i dokumentet til videre bearbeidelse. Mange forslag til endring og presisering. Ny runde på dette i mars, dekan/instituttlederne bearbeider de innspillene som er kommet.

Forskerforbundet understreket i forlengelse av diskusjonen knyttet til utkastet til orientering, at det var beklagelig at referatene frem til relativt nylig, ikke var blitt langt ut på wiki-sidene. Dette har hatt konsekvens for gjenopprettingsprosjektets tillit og derigjennom legitimitet blant de ansatte. Dekanen beklaget dette og understreket at dette nå var tatt tak i og rettet opp. Det var også en diskusjon om hva man legger i medvirkning og rolleforståelse i forlengelsen av det igjen.

Fra Forskerforbundets side ble det også tatt til orde for at dekanen burde ta en runde på instituttene for å informere om status for gjenopprettingsprosjektet. Dekanen avviste ikke dette, men understreket samtidig at dette nå i utgangspunktet var delegert til instituttlederne. Følges opp.

4) Noen *nye saker* vi bør snakke om, ta tak i?

Ingen nye saker utover at den utvidede ledergruppen vil endre sammensetning som en konsekvens av at ledergruppen ved IHK endres fra 1. mars: Kjersti går ut, erstattes av Jon Olav som undervisningsleder, mens Anne erstatter Jon Olav som forskningsleder.

Til dette kommer også at Lars Asle Einarsen ønsker å gå ut av prosjektet, da det har vært lite behov for hans bistand over tid. Fra prosjektgruppen ble det understreket at man ikke ønsket at Einarsen skulle tre ut permanent, samtidig som det var enighet om at behovet akkurat nå var lite. Prosjektgruppen understreket imidlertid at det var viktig at Einarsen var tilgjengelig om behovet igjen skulle oppstå.

5) Oppsummering

Det meste av tiden gikk med til å diskutere utkastet til det dokumentet som skal legges frem for NTNUs styre i mai. Her ble endringsforslag og kommentarer lagt inn fortløpende i dokumentet, men man var spesielt opptatt av at fremstillingen måtte gjøres mer presis, at ARK må inkluderes, og at utkastet på enkelte områder foregrep den eksterne evalueringen som skal gjennomføres.